“O ngálod hḿ yǎ Ar, ǹnǎm yā Moab. 19Ńdɔ̄ wǎyi kə́ tóban ai bɔ́n bə́ Amon. Tə nə ó tsǎg bɔ̄, tə nâ ó tádī bɔ̄ ású mǎyǐ kig wa və́ dzóm zǐŋ yā ńnam bɔ́n bə́ Amon, bɔ́n bə́ Lód ḿbɔ mə ngávə́ ngab sí tě naa é wóge ai bɔ́. 20Bə́ ngábə́ fə̄ bə́ fulan bɔ́ ai bə́ Refaít, amú bə́ Refaít ḿbɔ̄ bə́ ngábə́ tɔá wē ósúsúa. Bə Amorít bálóē bɔ́ naa Zamzumít. 21Mod ǹnam ǹnén, abuí áyɔŋ, miǹtómodo anə́ Anakít. Ǹtondôbə a ngáman bɔ́ dzâ á mís mə́ Amorít, bə́ mān bɔ fadi sí bə́ tɔ̄bɔ̄ fə̄ étēde á məyian mábá. 22Ḿból á ngábɔ ású bɔ́n bə́ Ezaú yā bə́ ngábə́ tɔá á Séîr éyɔŋ a ngáman dzâ bə Horít á mís mábán, bə́ mān bɔ fadi sí ńdɔ̄ bázu tɔbɔ étēde á məyian mábá a zaa kwí ámōs yə aná.